wickkiey/tamil-wikipedia-markdown huggingface dataset:
# காந்தி நகர் சட்டமன்றத் தொகுதி


**காந்திநகர் சட்டமன்றத் தொகுதி** (*Gandhi Nagar, Karnataka Assembly constituency*), இந்தியாவின் தென் மாநிலமான கருநாடகா சட்டமன்றத்தில் உள்ள 224 தொகுதிகளில் ஒன்றாகும். இது பெங்களூரு மத்திய மக்களவைத் தொகுதியின் ஒரு பகுதியாகும்.  

## சட்டமன்ற உறுப்பினர்கள்

### மைசூர் மாநிலம்
| 1952 | டி. வெங்கடேசு | இந்திய தேசிய காங்கிரசு |  |
| --- | --- | --- | --- |
| 1957 | நாகரத்தினம்மா ஹிரேமத் |  |  |
| 1962 |  |  |  |
| 1967 | சுயேச்சை (அரசியல்) |  |  |
| 1972 | கே. சிறீராமுலு | இந்திய தேசிய காங்கிரசு | } |

### கர்நாடக மாநிலம்
| 1978 | கே. லக்ஷ்மன் | இந்திய தேசிய காங்கிரசு |
| --- | --- | --- |
| 1983 | எம். எஸ். நாராயண ராவ் | ஜனதா கட்சி |
| 1985 |  |  |
| 1989 | ஆர். தயானந்த ராவ் | இந்திய தேசிய காங்கிரசு |
| 1994 | பி. முனியப்பா | அனைத்திந்திய அண்ணா திராவிட முன்னேற்றக் கழகம் |
| 1999 | தினேஷ் குண்டுராவ் | இந்திய தேசிய காங்கிரசு |
| 2004 |  |  |
| 2008 |  |  |
| 2013 |  |  |
| 2018 |  |  |
| 2023 | } |  |

### 2023

### 2018

## மேலும் பார்க்கவும்

- பெங்களூர் நகர்ப்புற மாவட்டம்
- கர்நாடக சட்டப் பேரவையின் தொகுதிகளின் பட்டியல்
# செம்பழுப்பு மார்பு சிலம்பன்



**செம்பழுப்பு மார்பு சிலம்பன்** (*rufous-fronted babbler*) என்ற *சையனோடெர்மா ரூபிப்ரான்சு* (*Cyanoderma rufifrons*) என்பது பழைய உலக சிலம்பன் குடும்பத்தினைச் சேர்ந்த ஒரு சிலம்பன் சிற்றினமாகும். இது இமயமலையின் கிழக்குப் பகுதியின் அடிவாரத்திலிருந்து கிழக்கு ஆசியா வரை உயரப்பகுதியில் காணப்படுகிறது.  

## விளக்கம்
செம்பழுப்பு மார்பு சிலம்பன் பழுப்பு மற்றும் வெளிர் பழுப்பு நிறத்தில் கீழ்ப் பகுதியினையும் மற்றும் மந்தமான பழுப்பு தலைப் பகுதியினையும் கொண்டது. இதன் மேல் இறக்கைகள், வால், புருவம் மற்றும் முகட்டுப் பகுதிகள் வெண்மை கலந்த சாம்பல் நிறத்தில் காணப்படும். செம்பழுப்பு மார்பு சிலம்பன் நீளமும் எடையும் கொண்டது. இதன் ஓசை துஹ் *துஹ்-துஹ்-துஹ்-துஹ்-துஹ்* என்பதாகும்.  

## வகைப்பாட்டியல்
1873ஆம் ஆண்டில் ஆலன் ஆக்டேவியன் ஹியூம் முன்மொழிந்த விலங்கியல் பெயர் *இசுடாச்சிரிசு ருபிப்ரான்சு* என்பதாகும். இவர் மியான்மரில் உள்ள பெகு மலைத்தொடரிலிருந்து வெளிறிய பழுப்பு நிறத்திலும், ஒரு செந்தலை மற்றும் வெள்ளை முகட்டினைக் கொண்ட சிறிய சிலம்பன் ஒன்றை விவரித்தார். 1914ஆம் ஆண்டில் ஹெர்பர்ட் ஹேஸ்டிங் ஹாரிங்டன் என்பவரால் *இசுடாச்சிரிடோப்சிசு ருபிப்ரான்சு அம்பிகுவா* ஒரு துணையினமாக முன்மொழியப்பட்டது. இது மஞ்சள் முகட்டினைக் கொண்ட ஒரு செம்பழுப்பு மார்பு சிலம்பனாகும். சிக்கிம், பூட்டான் தோர்சு மற்றும் வடகிழக்கு இந்தியாவில் இவைக் காணப்படுகிறது. செம்பழுப்பு மார்பு சிலம்பன் பின்னர் *இசுடாச்சிரிடோப்சிசு* பேரினத்தில் வகைப்படுத்தப்பட்டது.  

தாய்லாந்தில் உள்ள டோய் சியாங் டாவோவில் சேகரிக்கப்பட்ட மூன்று சிலம்பன் மாதிரிகளுக்காக 1939-ல் ஹெர்பர்ட் கிர்டன் டீக்னனால் *இசுடாச்சிரிசு ரோடோல்பி* முன்மொழியப்பட்டது. இது செம்பழுப்பு பழுப்பு மார்பு சிலம்பனுடன் ஒத்த சிற்றினமாகக் கருதப்படுகிறது.
# கோவிந்த பெருமாள்



**கோவிந்த பெருமாள்** (*Govind Perumal*) (செப்டம்பர் 25, 1925 - செப்டம்பர் 17, 2002) இந்திய நாட்டின் மகாராட்டிரா மாநிலத்தின் நள சோப்ரா பகுதியினைச் சேர்ந்த வளைதடிப் பந்தாட்ட வீரர் ஆவார். 1952, 1956 ஆகிய ஆண்டுகளில் நடந்த கோடைக்கால ஒலிம்பிக் போட்டிகளில் இந்திய அணிக்கு இரண்டு தங்கப் பதக்கங்களை வென்றார்.
# சோசப் பிலிப்சு (வளைப்பந்தாட்டம்)

**சோசப் பிலிப்சு** (*Joseph Phillips*) (24 மார்ச் 1911 - 13 நவம்பர் 1987) 1936 ஆம் ஆண்டு கோடைக்கால ஒலிம்பிக் போட்டியில் போட்டியிட்ட இந்திய நாட்டைச் சார்ந்த வளைப்பந்தாட்ட வீரர் ஆவார். தங்கப் பதக்கம் வென்ற இந்திய வளைப்பந்தாட்ட அணியில் இவர் ஒரு உறுப்பினராக இருந்தார். மீண்டும் இவர் ஒரு போட்டியில் விளையாடினார்.  

## வரலாறு
பிலிப்சு மகாராட்டிர மாநிலம் புனேவைச் சேர்ந்த வளைப்பந்தாட்ட வீரர் ஆவார். சோசப் 1911 ஆம் ஆண்டு மார்ச் மாதம் 24 ஆம் தேதி பிறந்தார். 1936 ஆம் ஆண்டு பெர்லினில் நடந்த கோடைகால ஒலிம்பிக்கில் பங்கேற்று தங்கப் பதக்கம் வென்றார். இந்தியா 5 போட்டிகளில் விளையாடி 5ல் வெற்றி பெற்றது. இந்திய தேசிய அணி மொத்தம் 38 கோல்களை அடித்தது. இந்தியா, அமெரிக்கா (7-0), யப்பான் (9-0), அங்கேரியை (4-0) வென்றது. 1936 கோடைகால ஒலிம்பிக்கில் விளையாடிய இந்திய தேசிய வளைப்பந்தாட்ட அணியில் தியான் சந்த் (கேப்டன்), அலி தாரா, சையத் முகமது சாபர், குர்சரண் சிங், ரூப் சிங், முகமது உசேன், மிர்சா நசீர்-உத்-தின் மசூத், சப்பான் சகாப்-உத்-தின் ஆகியோர் இருந்தனர். சோசப் கலிபார்டி, அகமது சேர் கான், பாபு என். நிமல் மற்றும் லியோனல் சி. எம்மெட் மற்றும் பலர் செர்மனிக்கு எதிரான இறுதிப் போட்டியில் விளையாடினர்.  

இந்தியாவுக்கு ஆரம்பத்தில் 6 கோல்கள் சாதகமாக இருந்தது. போட்டி மிகவும் சவாலாகவும், பரபரப்பாகவும் இருந்தது. இறுதியில் இந்தியா 8-1 என்ற கோல் கணக்கில் செர்மனியை வீழ்த்தி வெற்றி பெற்றது. இந்தியா தொடர்ந்து மூன்றாவது ஒலிம்பிக் தங்கப் பதக்கத்தை வென்றது.  

சோசப் பிலிப்சு, பாபூ நிமலுடன், 1936 இந்திய ஒலிம்பிக் அணியில் பங்கேற்ற புனே வீரர்களில் இருவரில் ஒருவர். 1936 ஒலிம்பிக் பயணத்திற்காக பிலிப்சு மற்றும் பாபுராவிடம் விடைபெறுவதற்காக அவரது உள்ளூர் நகரத்தில் வசிப்பவர்களில் பெரும்பாலானோர் காட்கி ரயில் நிலையத்தில் தோன்றினர். சோசப் பிலிப்சு மற்றும் பாபுராவ் நரசப்பா நிமல் இருவருக்கும் இது மிகப்பெரிய கவுரவம். சோசப் பிலிப்சு 1986 ஆம் ஆண்டு தனது 75 ஆவது வயதில் இறந்தார்.
# அகமது கான் (வலைப்பந்தாட்டம்)

**அகமது சேர் கான்** (*Ahmed Sher Khan*) (டிசம்பர் 15, 1914 - செப்டம்பர் 1982) 1936 கோடைக்கால ஒலிம்பிக் விளையாட்டுப் போட்டிகளில் இந்திய நாட்டின் வலைப்பந்தாட்ட போட்டியில் பங்கேற்ற வீரர் ஆவார்.  

இந்திய தேசிய வளைதடிப் பந்தாட்ட அணியில் உறுப்பினராக இருந்து தங்கப் பதக்கம் வென்றவர்.  

இவரது மகன் அசுலம் சேர் கான் 1975 ஆம் ஆண்டு உலகக் கோப்பை இந்திய தேசிய வளைதடிப் பந்தாட்ட அணியில் தங்கப் பதக்கம் வென்ற வீரராவார்.
# சையது சாதிக்


**சையது சாதிக்** எனும் **சையது சாதிக் சையது அப்துல் ரகுமான்** (ஆங்கிலம்; மலாய்: *Syed Saddiq* எனும் *Syed Saddiq Syed Abdul Rahman*; சீனம்: 赛沙迪赛阿都拉曼; சாவி: سيد صادق‎); (பிறப்பு: 6 திசம்பர் 1992) என்பவர் 2018 மே மாதம் முதல் ஜொகூர், மூவார் மாவட்டம், மூவார் மக்களவைத் தொகுதியின் (*Muar Federal Constituency*) மலேசிய நாடாளுமன்ற உறுப்பினராகச் சேவை செய்து வருகிறார்.  

இவர் சூலை 2018 முதல் பிப்ரவரி 2020 வரை முன்னாள் பிரதமர் மகாதீர் பின் முகமது (*Mahathir Mohamad*) அவர்களின் பாக்காத்தான் அரப்பான் (*Pakatan Harapan*) நிர்வாகத்தின் கீழ் மலேசிய இளைஞர் விளையாட்டுத் துறை அமைச்சராக (*Minister of Youth and Sports*) பணியாற்றினார்.  

2023-ஆம் ஆண்டில், நம்பிக்கை மீறல், நிதியை தவறாகப் பயன்படுத்துதல் மற்றும் பணமோசடி செய்தல் போன்ற குற்றங்களுகாக அவர் குற்றவியல் விதிகளின் கீழ் தண்டிக்கப்பட்டார்.  

## பொது

செப்டம்பர் 2020-இல் மலேசிய ஐக்கிய மக்களாட்சி கூட்டணி எனும் (**மூடா**) (*Malaysian United Democratic Alliance*) (**MUDA**) கட்சியை உருவாக்கிய இவர், அதே கட்சியின் தலைவராக தற்போது வரையிலும் பொறுப்பு ஏற்றுள்ளார். இவர் (பெர்சத்து) எனும் மலேசிய ஐக்கிய மக்கள் கட்சியின் (*Malaysian United Indigenous Party*) (**BERSATU**) தோற்றுநர்களில் ஒருவராகும்.  

2016 செப்டம்பர் மாதம் தொடங்கி 2020 மே மாதம் வரையில், பெர்சத்து கட்சியில் இருந்து நீக்கப்படும் வரை அந்தக் கட்சியின் முதலாவது இளைஞர் தலைவராகப் பணியாற்றினார்.  

## வாழ்க்கை

1992 டிசம்பர் 6-ஆம் தேதி மலேசியா, ஜொகூர், ஜொகூர் பாருவில் உள்ள பூலாய் பகுதியில் சையது சாதிக் பிறந்தார். அவரின் தந்தை ஒரு சிங்கப்பூரியர்; ஒரு கட்டுமானத் தொழிலாளியாக சிங்கப்பூரில் பணிபுரிந்தார். சையது சாதிக்கின் தாயார் ஓர் ஆங்கில மொழி ஆசிரியர்.  

நான்கு உடன்பிறப்புகளில் இளையவர். அவர் அரச மலேசிய இராணுவக் கல்லூரியில் (*Royal Military College Malaysia*) (**RMC**) படித்தார். பின்னர் அவர் மலேசிய பன்னாட்டு இசுலாமிய பல்கலைக்கழகத்தில் (*International Islamic University Malaysia*) (**IIUM**) இளங்கலைச் சட்டம் (**LLB**) படிப்பைத் தொடர்ந்தார்.  

### சிறப்பான பேச்சுத் திறமை

மலேசிய பன்னாட்டு இசுலாமிய பல்கலைக்கழகத்தில் கல்வி பயின்ற காலத்தில், அவர் ஆசிய நாடுகள் அளவிலான பேச்சுப் போட்டியில் கலந்துகொண்டு ஐக்கிய ஆசிய விவாத கோப்பையை (*United Asian Debating Championship*) வென்றார்.  

ஆசிய பிரித்தானிய நாடாளுமன்ற விவாத பேச்சுப் போட்டியில் (*Asian British Parliamentary Debating Championship*) (**ABP**) ஆசியாவின் சிறந்த பேச்சாளர் விருதை (*Asia's Best Speaker Award*) மூன்று முறை வென்ரார். அதன் பிறகு பேச்சாளர்கள் சமூகத்தில் பரவலாக அறியப்பட்டார். இவரின் மிகச் சிறப்பான பேச்சுத் திறமையால் தென்கிழக்காசியா, ஆசியா நாடுகளில் பிரபலம் அடைந்தார்.  

### சிங்கப்பூர் தேசியப் பல்கலைக்கழகம்

ஏப்ரல் 2021-இல், சிங்கப்பூர் தேசியப் பல்கலைக்கழகத்தில் (*National University of Singapore*); சிங்கப்பூர் லீ குவான் யூ உயர்க்கல்வி அமைப்பில் (*Lee Kuan Yew Senior Fellowship*); லீ குவான் இயூ பொதுக் கொள்கை கல்வித் துறையில் (*Lee Kuan Yew School of Public Policy*) தன் உயர்க்கல்வியை முடித்தார்.  

### குற்றச்சாட்டுகள்

2021-ஆம் ஆண்டில், நம்பிக்கை மீறல், நிதியை தவறாகப் பயன்படுத்துதல் மற்றும் பணமோசடி செய்தல் உட்பட பல ஊழல் குற்றச்சாட்டுகள் அவர் மீது சுமத்தப்பட்டன. அவர் குற்றங்களைச் செய்து இருக்கலாம் என்றும் அரசுத் தரப்பு தன் வாதங்களை முன்வைத்தது.  

அதைத் தொடர்ந்து, 2022 அக்டோபர் 28-ஆம் தேதி, அவர் தன் எதிர்வாதத்தை முன்வைக்க வேண்டும் என்று உயர்நீதிமன்றம் உத்தரவிட்டது.
# இந்தியாவில் இசுரேலியர்கள்


**இந்தியாவில் உள்ள இசுரேலியர்கள்** (*Israelis in India*) இசுரேல் நாட்டிலிருந்து குடியேறிய வெளிநாட்டவர்கள் அல்லது இசுரேலிய வம்சாவளியைச் சேர்ந்த இந்தியர்களாக இருக்கலாம். இவர்களில் பலர் கோவாவிலும் மகாராட்டிராவின் தானே மற்றும் ராய்காட்டு மாவட்டங்களில் வசிக்கின்றனர். சிலர் உணவகங்கள் மற்றும் பெண்களுக்கான அழகு சாதனக் கடைகள் போன்ற வணிகங்களைத் தொடங்கியுள்ளனர். இந்தியாவில் யூத இந்தியர்கள் மற்றும் இசுரேலியர்கள் மத்தியில் அதிகம் பேசப்படும் மொழிகளாக மராத்தி, கொங்கனி மற்றும் இந்தியும் அவர்களின் தாய் மொழியான எபிரேயம் போன்ற மொழிகள் உள்ளன.  

பிளிப்பிங் அவுட் என்ற திரைப்படம் இந்தியாவில் இசுரேலிய ஆண்கள் மற்றும் பெண்களின் போதைப்பொருள் பயன்பாட்டை விவரிக்கும் இசுரேலிய ஆவணப்படம் ஆகும்.
# முலுக் கொலை வழக்கு

**முலுக் கொலை வழக்கு** (*Muluk murder case*) 1987 ஆம் ஆண்டு நவம்பர் மாதம் 19 ஆம் தேதியன்று இந்திய மாநிலமான மேற்கு வங்காளத்தில் உள்ள பிர்பூம் மாவட்டத்தில் இடம்பெற்றுள்ள போல்பூரில் உள்ள முலுக்கில் இந்தியப் பொதுவுடமைக் கட்சி (மார்க்சிஸ்ட்)) செயற்பாட்டாளர்களால் நான்கு இந்தியப் பொதுவுடமைக் கட்சி (மார்க்சியம்-லெனினியம்) செயற்பாட்டாளர்கள் வெட்டிக் கொல்லப்பட்ட சம்பவத்தைக் குறிப்பிடுகிறது  

அன்றைய தினம் காலை அந்த கிராமத்தின் வழியாக சென்ற மார்க்சியப் பிரிவு இந்தியப் பொதுவுடமைக் கட்சி ஊர்வலம் வயலில் இருந்த நான்கு நக்சலைட்<nowiki/>டு விவசாயத் தொழிலாளர்களை தாக்கியது. அந்த கும்பல் அவர்களை தடியால் அடித்து கொன்றது. சேக்கு சியாவுதீன், சேக்கு மன்னன், சுதிர் கோசு மற்றும் நிர்மல் கோசு ஆகியோர் கொல்லப்பட்டவர்களில் அடங்குவர். மார்க்சியம்-லெனினிய பிரிவைச் சார்ந்த இந்தியப் பொதுவுடமைக் கட்சிப் பிரிவின் ஆதரவாளர்களாக இவர்கள் அடையாளம் காணப்பட்டனர்.  

31.3. 2009 ஆம் ஆண்டு கொலை வழக்கில் தொடர்புடைய 46 இந்தியப் பொதுவுடமைக் கட்சி மார்க்சியப் பிரிவு கட்சிக்காரர்களுக்கு பிர்பூமின் மாவட்ட நீதிபதி தீபக் சாக ரே ஆயுள் தண்டனை விதித்தார். இந்தியப் பொதுவுடமைக் கட்சி (மார்க்சியம்) உறுப்பினர்களான அக்தர் சேக், முலுக் கிராம பஞ்சாயத்தின் அப்போதைய இந்தியப் பொதுவுடமைக் கட்சி உறுப்பினர் உபபிரதான், அப்போதைய  பஞ்சாயத்து சமிதி உறுப்பினர் ரூசன் அலி,  கிராம பஞ்சாயத்து உறுப்பினர் மிசுதிரி முர்மு மற்றும் சஃபியுல், கிளைக் குழுச் செயலர் ரகுமான் ஆகியோர் தண்டனை பெற்றவர்களில் அடங்குவர். இவர்களைத் தவிர, இரண்டு தொடக்கப் பள்ளி ஆசிரியர்கள், மாநில மின்சார வாரிய ஊழியர் மற்றும் என்விஎஃப் ஊழியர் ஒருவரும் தண்டனை பெற்றவர்களில் அடங்குவர். இந்த வழக்கில் 56 குற்றப்பத்திரிகை தாக்கல் செய்யப்பட்டவர்களில் 10 பேர் இறந்துவிட்டனர். இந்திய தண்டனைச் சட்டம் 302, 307 மற்றும் 149 ஆகிய பிரிவுகளின் கீழ் குற்றவாளிகள் குற்றவாளிகள் என நிரூபிக்கப்பட்டனர். அவர்களுக்கு  தலா ரூ. 5,000 அபராதமும் விதிக்கப்பட்டது.
# உரோணா சட்டமன்றத் தொகுதி


## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |  |
| --- | --- | --- | --- |
| 1957 | தொட்டமேட்டி ஆனந்தப்பா ஞானப்பா | இந்திய தேசிய காங்கிரஸ் |  |
| 1962 |  |  |  |
| 1967 |  |  |  |
| 1972 | ஏ. வி. பாட்டீல் |  |  |
| 1978 | முத்திகட்டி வீரபத்ரப்பா ஆதிவெப்பா | இந்திரா காங்கிரஸ் |  |
| 1983 | தொட்டமேட்டி ஞானதேவ் சிவநாகப்பா | ஜனதா கட்சி |  |
| 1985 |  |  |  |
| 1989 | குருபாதகௌடா சங்கனகௌடா பாட்டீல் | இந்திய தேசிய காங்கிரஸ் |  |
| 1994 | பிதரூரு ஸ்ரீசைலப்பா விருபாக்‌ஷப்பா | ஜனதா தளம் |  |
| 1999 | குருபாதகௌடா சங்கனகௌடா பாட்டீல் | இந்திய தேசிய காங்கிரஸ் |  |
| 2004 | கலகப்பா குருசாந்தப்பா பண்டி | பாரதிய ஜனதா கட்சி |  |
| 2008 |  |  |  |
| 2013 | குருபாதகௌடா சங்கனகௌடா பாட்டீல் | இந்திய தேசிய காங்கிரஸ் |  |
| 2018 | கலகப்பா குருசாந்தப்பா பண்டி | பாரதிய ஜனதா கட்சி |  |
| 2023 | குருபாதகௌடா சங்கனகௌடா பாட்டீல் | இந்திய தேசிய காங்கிரஸ் | } |
# பேரியம் போரைடு



**பேரியம் போரைடு** (*Barium boride*) BaB<sub>6</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். அதிக உருகுநிலை கொண்ட கடினமான பொருளாக இது கருதப்படுகிறது. போரான் படிகங்கள் மீது >750 ° செல்சியசு வெப்பநிலையில் பேரியம் ஆவியை செலுத்துவதன் மூலம் பேரியம் போரைடை உருவாகலாம்:  

:Ba + 6B → BaB<sub>6</sub>  

பேரியம் குளோரைடை போரானுடன் சேர்த்து இரண்டு படிநிலைகளில் வினைபுரியச் செய்வதன் மூலமும் இதை உருவாகலாம். முதலில் 900 °செல்சியசு வெப்பநிலையில் 30 நிமிடங்களும் பின்னர் 1,500 ° செல்சியசு வெப்பநிலையில் 60 நிமிடங்களும் இவ்வினைகள் நிகழ்கின்றன.  

## பயன்
பேரியம் போரைடு எதிர்மின் வாய் எலக்ட்ரான் துப்பாக்கிகளில் பயன்படுத்துவதற்கான சேர்மமாகக் கருதப்படுகிறது.
# நவலகுந்தா சட்டமன்றத் தொகுதி


## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |  |
| --- | --- | --- | --- |
| 1957 | ராமனகௌடா மாரிகௌடா பாட்டீல் | இந்திய தேசிய காங்கிரஸ் |  |
| 1962 |  |  |  |
| 1967 |  |  |  |
| 1972 | குல்கர்னி மல்லப்ப கரவீரப்பா | ஸ்தாபன காங்கிரஸ் |  |
| 1978 | சங்கரகௌடா விருபாக்சகௌடா பாட்டீல் | இந்திரா காங்கிரஸ் |  |
| 1983 | குல்கர்னி மல்லப்ப கரவீரப்பா | இந்திய தேசிய காங்கிரஸ் |  |
| 1985 |  |  |  |
| 1989 |  |  |  |
| 1994 | கட்டி கல்லப்பா நாகப்பா | கர்நாடக காங்கிரஸ் கட்சி |  |
| 1999 | இந்திய தேசிய காங்கிரஸ் |  |  |
| 2004 | மருத்துவர் ஆர். பி. சிரியன்னனவர் | பாரதிய ஜனதா கட்சி |  |
| 2008 | சங்கர் பாட்டீல் முனேனகொப்பா |  |  |
| 2013 | நிங்கரட்டி ஹனுமரட்டி கோனரட்டி | மதச்சார்பற்ற ஜனதா தளம் |  |
| 2018 | சங்கர் பாட்டீல் முனேனகொப்பா | பாரதிய ஜனதா கட்சி |  |
| 2023 | நிங்கரட்டி ஹனுமரட்டி கோனரட்டி | இந்திய தேசிய காங்கிரசு | } |
# இந்தியப் பத்திரிகை ஆசிரியர்கள் சங்கம்



**இந்தியப் பத்திரிகை ஆசிரியர்கள் சங்கம்** (*Editors Guild of India*), ஒரு லாப நோக்கமற்ற பத்திரிக்கை ஆசிரியர்கள் மற்றும் ஊடகவியலாளர்கள் அமைப்பாகும். இந்த அமைப்ப்பின் நோக்கம் "பத்திரிகைச் சுதந்திரத்தைப் பாதுகாப்பது மற்றும் செய்தித்தாள்கள் மற்றும் பத்திரிகைகளின் தலையங்கத் தலைமையின் தரத்தை உயர்த்துவதாகும். இது 1978ல் குல்தீப் நய்யார் எனும் பத்திரிகை ஆசிரியரால் நிறுவப்பட்டது. இந்தியப் பத்திரிகைகள் சார்பாக இந்த அமைப்பு இந்திய அரசிடம் தொடர்பு கொள்கிறது.  

இது பத்திரிக்கைத் தொழிலாளர் சங்கம் போன்று செயல்படாத இவ்வமைப்பிற்கு தலைவர், செயலாளர், பொருளாளர் மற்றும் நிர்வாகக் குழு உள்ளது. பத்திரிக்கைச் சுதந்திரம் மற்றும் ஊடகவியலாளர்களின் பாதுகாப்பிற்கு அச்சுறுத்தல் போன்ற சம்பவங்களை அரசுக்கு தெரியப்படுத்தி பாதுகாப்பு கோருகிறது.  

## அண்மைய செயற்பாடுகள்
சமூக வலைதளங்களில் இந்திய அரசு தொடர்பாக வெளியிடப்படும் செய்திகளின் உண்மை தன்மையை அறிவதற்கான, இந்திய மின்னணு மற்றும் தகவல் தொழில்நுட்ப அமைச்சகம், தகவல் தொழில்நுட்ப விதிகளில் திருத்தம் செய்தது. இதன்படி மத்திய அரசு தொடர்பாக பகிரப்படும் செய்திகளில் போலியான, உண்மைக்கு புறம்பான, தவறான தகவல்களை பரப்பும் செய்திகளின் உண்மை தன்மையைக் கண்டறியும் அதிகாரத்தை பத்திரிகை தகவல் பணியகத்திற்கு அதிகாரம் அளித்துள்ளது. இதனை இந்திய பத்திரிகை ஆசிரியர்கள் சங்கம் கண்டித்து மும்பை உயர் நீதிமன்றத்தில் வழக்கு தொடர்ந்தது. நடுவண் அரசும் புதிய அமைப்பை செயல்படுத்தும் நடவடிக்கையை சூலை 10 வரை ஒத்தி வைப்பதாக நீதிமன்றத்தில் தெரிவித்துள்ளது.  

## வெளியீடுகள்
- 

## இதனையும் காண்க
- இந்தியப் பத்திரிகையாளர் மன்றம்
# பத்திரிகை தகவல் பணியகம்



**பத்திரிகை தகவல் பணியகம்** (*Press Information Bureau* சுருக்கமாக:**PIB**),இந்திய அரசின் தகவல் மற்றும் ஒலிபரப்பு அமைச்சகத்தின் கீழ் செயல்படும் ஒரு ஒருங்கிணைப்பு முகமையாகும். இப்பணியகம் புது தில்லியில் உள்ள தேசிய ஊடக மையத்தில் செயல்படுகிறது.பத்திரிகை தகவல் பணியகம், இந்திய அரசு தொடர்பான செய்திகளை ஆங்கிலம் உள்ளிட்ட 14 இந்திய மொழிகளில் அச்சு, தொலைக்காட்சி மற்றும் மின்னணு ஊடகங்களிடம் பகிர்ந்து கொள்கிறது.  

இதன் தலைமையகம் புது தில்லியில் உள்ளது. இது நாடு முழுவதும் 8 மண்டல அலுவலகங்களும், 34 கிளைகளும் கொண்டது.  

இப்பணியகம் தற்போது 2500 செய்தி ஆசிரியர்கள், புகைப்படக்காரர்கள், அச்சு, வானொலி, தொலைக்காட்சி மற்றும் வலைத்தள தொழில்நுட்ப வல்லுநர்களைக் கொண்டுள்ளது.  

2023ல் இந்திய அரசு அச்சு, காட்சி மற்றும் மின்னணு ஊடகங்களில் வரும் செய்திகளின் உண்மைத் தன்மையை கண்டறிய பத்திரிகை தகவல் பணியகத்திற்கு அதிகாரம் வழங்கியுள்ளது.  
## இதனையும் காண்க
- தகவல் மற்றும் ஒளிபரப்பு அமைச்சகம், இந்தியா
- பிரசார் பாரதி
- இந்தியப் பத்திரிகை ஆசிரியர்கள் சங்கம்
- இந்தியப் பத்திரிகையாளர் மன்றம்
# கோ. ஸ்ரீ. பரத்


**கோனா ஸ்ரீகர் பரத்** (பிறப்பு: அக்டோபர் 3, 1993) ஓர் இந்தியத் துடுப்பாட்டக்காரர் ஆவார். இவர் ஆந்திராவிற்காக உள்ளூர்ப் போட்டிகளில் இலக்குக் கவனிப்பாளர், மட்டையாளராக விளையாடுகிறார். பிப்ரவரி 2015 இல், ரஞ்சிக் கோப்பையில் முந்நூறு ஓட்டங்களை அடித்த முதல் இலக்குக் கவனிப்பாளர் ஆவார்.பிப்ரவரி 2023 இல், அவர் ஆத்திரேலியாவுக்கு எதிராக தேர்வுத் துடுப்பாட்டப் போட்டியில் அறிமுகமானார்.  

## ஆரம்ப கால வாழ்க்கை
பரத் விசாகப்பட்டினத்தில் அக்டோபர் 3, 1993 இல் நகரின் கப்பல்துறையில் கைவினைஞரான கோனா ஸ்ரீனிவாஸ் ராவ் மற்றும் மங்கா தேவி இணையருக்கு மகனாகப் பிறந்தார். இவர் புனித அலோசியஸ் உயர்நிலைப் பள்ளியில் பயின்றார் மற்றும் டாக்டர் லங்காபள்ளி புல்லய்யா கல்லூரியில் இளங்கலை வணிகவியலில் பட்டம் பெற்றார்.  

பரத் தனது 11 ஆவது வயதில் ஆந்திர ரஞ்சி அணியுடன் பயிற்சியைத் தொடங்கினார். 2005 இல் விசாகப்பட்டினத்தில் நடந்த இந்தியா-பாக்கித்தான் ஒருநாள் போட்டியின் பந்து பொறுக்கும் வீரர்களில் ஒருவராக இருந்தார் 19 வயது முதல் இலக்குக் கவனிப்பாளராக விளையாடி வருகிறார்.  

## சர்வதேச போட்டிகள்
நவம்பர் 2019 இல், ரித்திமான் சாகாவிற்குப் பதிலாக, வங்காளதேச அணிக்கு எதிரான இரண்டாவது தேர்வுத் துடுப்பட்டப் போட்டிக்கான அணியில் சேர்க்கப்பட்டார். சனவரி 2020 இல், ரிஷப் பந்த் விபத்திற்குள்ளானதை அடுத்து ஆத்திரேலியாவுக்கு எதிரான ஒருநாள் அணியில் சேர்க்கப்பட்டார்.
# மேக்ரோபிராக்கியம் வேலியன்சி



***மேக்ரோபிராச்சியம் வேலியன்சி*** (*Macrobrachium veliense*) என்பது பாலேமோனிடே குடும்பத்தைச் சேர்ந்த நன்னீர் இறால் சிற்றினமாகும்.  

## விளக்கம்
1985ஆம் ஆண்டில் ஜெயச்சந்திரன் மற்றும் ஜோசப் ஆகியோரால் முதன்முதலில் இந்த சிற்றினம் விவரிக்கப்பட்டது. இந்தியாவின் தென்மேற்கு கடற்கரையில் உள்ள கேரளாவின் வேலி ஏரி மற்றும் குற்றியாடி ஆற்றில்*மே. வேலியன்சி* விவரிக்கப்பட்டது. இந்த சிற்றினம் *மே. நிப்பொன்சி* மற்றும் *மே. ஈகுயுடென்சு*டன் நெருங்கிய தொடர்புடையது.
# பேலிதோரா



***பேலிதோரா*** (*Balitora*) என்பது ஆசியாவைச் சேர்ந்த பாலிதோரிடே குடும்பத்தைச் சேர்ந்த மீன் பேரினம் ஆகும். இவை ஆசியாவில் மட்டுமே காணப்படும் அகணிய மீன்களாகும்.  

## சிற்றினங்கள்
*பேலிதோரா* பேரினத்தில் தற்போது 20 அங்கீகரிக்கப்பட்ட சிற்றினங்கள் உள்ளன:  

- *பேலிதோரா* *அன்னமிட்டிகா* <small>கோட்டேலட், 1988</small>
- *பேலிதோரா புரூசி* <small>கிரே, 1830</small> (கிரேஸ் ஸ்டோன் லோச்)
- *பேலிதோரா பர்மேனிகா* <small>கோரா, 1932</small> (பர்மிய கல் லோச்)
- *பேலிதோரா சிப்காலி* <small>கும்கர், யு. கட்வடே, இராகவன் & தஹனுகர், 2016</small> (சிப்காலி கல் லோச்)
- *பேலிதோரா எட்சி* <small>கான்வே & மேடன், 2010</small>
- *பேலிதோரா ஜல்பல்லி* <small>இராகவன், தாரியன், அலி, ஜாதவ் & தஹானுகர், 2013</small>
- *பேலிதோரா குவாங்சியென்சிசு* <small>(பாங், 1930)</small>
- *பேதோரா லான்காங்ஜியாங்கென்சிசு* <small>(சீயெங், 1980)</small>
- *பேலிதோரா லத்திசௌடா* <small>போயிட், ஜாதவ் & தஹானுகர், 2012</small>
- *பேலிதோரா லாங்கிபர்பாடா* <small>(ஒய். ஆர். சென், 1982)</small>
- *பேலிதோரா லுடோங்கென்சிசு* <small>லியு & சென், 2012</small>
- *பேலிதோரா மெரிடியோனலிசு* <small>கோட்டேலட், 1988</small>
- *பேலிதோரா மைசோரென்சிஸ்* <small>ஹோரா, 1941</small> (மெல்லிய கல் லோச்)
- *பேலிதோரா நாந்திஜென்சிசு* <small>சென், கியூ & யாங், 2005</small>
- *பேலிதோரா நிக்ரோகார்பா* <small>நுயென், 2005</small>
- *பேலிதோரா நுஜியாங்கென்சிசு* <small>ஜாங் & ஜெங், 1983</small>
- *பேலிதோரா சாங்கி* <small>ஜெங், 1982</small>
- *பேலிதோரா வன்லானி* <small>நுயென், 2005</small>
- *பேலிதோரா வான்லோங்கி* <small>நுயென், 2005</small>
# மியான்மர் கல் அயிரை


**மியான்மர் கல் அயிரை** (*Burmese stone loach*)(*பேலிதோரா பர்மேனிகா*) என்பது *பேலிதோரா* பேரினத்தைச் சேர்ந்த கதிர்-துடுப்பு மீன் சிற்றினமாகும். இது மியான்மர், சீனா மற்றும் தாய்லாந்தில் உள்ள ஐராவதி, சல்வீன் மற்றும் தெனாசெரிம் ஆற்றுப்படுகைகளில் காணப்படுகிறது. இதன் அதிகபட்ச மொத்த நீளம் ஆகும்.
# குந்தகோலா சட்டமன்றத் தொகுதி


## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |  |
| --- | --- | --- | --- |
| 1957 | திம்மன்னா கெஞ்சப்பா காம்ளி | இந்திய தேசிய காங்கிரஸ் |  |
| 1962 |  |  |  |
| 1967 | பி. எஸ். ராயப்பா | சுயேச்சை |  |
| 1972 | ஆர். வி. ரங்கன்கௌடா | இந்திய தேசிய காங்கிரஸ் |  |
| 1978 | கடகி மகாதேவப்பா சிவப்பா | இந்திரா காங்கிரஸ் |  |
| 1983 | குபிகல் வீரப்பா சேகரப்பா | இந்திய தேசிய காங்கிரஸ் |  |
| 1985 | உப்பின் பசப்பா அன்டனேப்பா | ஜனதா கட்சி |  |
| 1989 | கோவிந்தப்பா ஹனுமந்தப்பா ஜுட்டல் | இந்திய தேசிய காங்கிரஸ் |  |
| 1994 | மல்லிகார்ஜுனப்பா சகாதேவப்பா அக்கி | ஜனதா தளம் |  |
| 1999 | சன்னபசப்பா சத்யப்பா சிவல்லி | சுயேச்சை |  |
| 2004 | மல்லிகார்ஜுனப்பா சகாதேவப்பா அக்கி | ஐக்கிய ஜனதா தளம் |  |
| 2008 | சிக்கனகௌத்ர சித்தனகௌடா ஈஸ்வரகௌடா | பாரதிய ஜனதா கட்சி |  |
| 2013 | சன்னபசப்பா சத்யப்பா சிவல்லி | இந்திய தேசிய காங்கிரஸ் |  |
| 2018 |  |  |  |
| 2019 | குசுமாவதி சன்னபசப்பா சிவல்லி |  |  |
| 2023 | எம். ஆர். பாட்டீல் | பாரதிய ஜனதா கட்சி | } |
**குறிப்பு**
# இந்தியப் பத்திரிகையாளர் மன்றம்

**இந்தியப் பத்திரிகையாளர் மன்றம்** (*Press Council of India*), என்பது இந்தியாவில் 1966ல் நாடாளுமன்றத்தால் உருவாக்கப்பட்ட ஒரு சட்டப்பூர்வ தன்னாட்சி அமைப்பாகும். இது 1978ஆம் ஆண்டில் இந்தியப் பத்திரிகையாளர் மன்றம் ஒரு சுய-ஒழுங்குமுறை கண்காணிப்பு அமைப்பாக இயங்கத் தொடங்கியது. இக்குழு ஓய்வுபெற்ற உச்ச நீதிமன்ற நீதியரசர் தலைமையில் 28 உறுப்பினர்களைக் கொண்டது. இக்குழுவின் 20 ஊடக உறுப்பினர்கள் செய்தித்தாள்கள், தொலைக்காட்சி நிறுவனங்கள் மற்றும் இந்தியாவில் செயல்படும் பிற ஊடகங்கள் மூலம் பரிந்துரைக்கப்படுகின்றனர். 28 உறுப்பினர் குழுவின், 5 பேர் இந்திய நாடாளுமன்றத்தின் மக்களவை மற்றும் மாநிலங்களவை உறுப்பினர்களாக உள்ளனர். மேலும் மூன்று உறுப்பினர்கள் சாகித்திய அகாதமி, பல்கலைக்கழக மானியக் குழு மற்றும் இந்திய வழக்குரைஞர் கழகம் ஆகியவற்றால் பரிந்துரைக்கப்பட்டவர்களாக உள்ளனர்.  

## புகார்கள்
ஒரு பத்திரிக்கையாளர் அல்லது ஊடகங்களுக்கு எதிரான புகார்களை இந்திய பிரஸ் கவுன்சில் கவனிக்கிறது. இக்குழு புகார்களை விசாரித்து அறிக்கை வெளியிடலாம். தவறு செய்தவர்களை கண்டறிந்து "எச்சரிக்கலாம், அறிவுறுத்தலாம், தணிக்கை செய்யலாம். ஆனால் தனிப்பட்ட பத்திரிகையாளர்கள் மற்றும் வெளியீடுகள் மீது எந்தத் தண்டனையையும் செயல்படுத்தவோ அல்லது தடை விதிக்கவோ அதற்கு அதிகாரம் இல்லை.  

## இதனையும் காண்க
- தகவல் மற்றும் ஒளிபரப்பு அமைச்சகம், இந்தியா
- இந்தியப் பத்திரிகை ஆசிரியர்கள் சங்கம்
- பத்திரிகை தகவல் பணியகம்
# தாரவாடா சட்டமன்றத் தொகுதி



இந்தியாவின் கருநாடக மாநிலத்தின் 224 சட்டமன்றத் தொகுதிகளில் ஒன்றாகும். இது தார்வாட் மாவட்டத்தின் ஒரு பகுதியாகும்.  

## சட்டப் பேரவை உறுப்பினர்கள்
ஆதாரம்:  
| ஆண்டு | சட்டப்பேரவை உறுப்பினர் | கட்சி |  |
| --- | --- | --- | --- |
| 1952 | மக்தும்சாப் தாசனகோப் | இந்திய தேசிய காங்கிரசு |  |
| 1957 | மல்லப்பா இனமதி |  |  |
| 1962 | மக்தும்சாப் தாசன்கோப் |  |  |
| 1967 | டி. கே. மகபூப்சாப் |  |  |
| 1972 | டி. கே. நாயக்கர் |  |  |
| 1978 | பாவுராவ் தேஷ்பாண்டே | ஜனதா கட்சி |  |
| 1983 | எஸ்.ஆர். மோரே | இந்திய தேசிய காங்கிரசு |  |
| 1985 | சந்திரகாந்த் பெல்லாட் | சுயேச்சை |  |
| 1989 | எஸ்.ஆர். மோரே | இந்திய தேசிய காங்கிரசு |  |
| 1994 | சந்திரகாந்த் பெல்லாட் | பாரதிய ஜனதா கட்சி |  |
| 1999 |  |  |  |
| 2004 | எஸ்.ஆர். மோரே | இந்திய தேசிய காங்கிரசு |  |
| 2008 | சீமா மசுதி | பாரதிய ஜனதா கட்சி |  |
| 2013 | வினய் குல்கர்னி | இந்திய தேசிய காங்கிரசு |  |
| 2018 | அம்ருத் தேசாய் | பாரதிய ஜனதா கட்சி |  |
| 2023 | வினய் குல்கர்னி | இந்திய தேசிய காங்கிரசு | } |

## தேர்தல் முடிவுகள்
### 2018

## மேலும் பார்க்கவும்

- கர்நாடக சட்டப் பேரவையின் தொகுதிகளின் பட்டியல்
- தார்வாட் மாவட்டம்
# விக்கிப்பீடியா:சர்ச்சைக்குரிய தலைப்புகள்



சில கட்டுரைத் தலைப்புகளுக்கென்று சிறப்பு விதிகள் பொருந்தும், அவை **சர்ச்சைக்குரிய தலைப்புகள்** (contentious topics) என குறிப்பிடப்படுகின்றன. சிறப்பு வரையறைகளைக் கொண்ட கட்டுரைத் தலைப்புகளான இவை, மற்ற கட்டுரைத் தலைப்புகளை விட தொடர்ந்து இடையூறு விளைவிக்கும் தொகுப்புகளை உள்ளடக்கிய கட்டுரைகளாக தீர்ப்பாயக் குழுவால் அறிவிக்கப்பட்டுள்ளது. விவாதத்திற்குள்ளான அனைத்துத் தலைப்புகளும் சர்ச்சையான தலைப்புகள் இல்லை, தீர்ப்பாயக் குழுவால் அறிவிக்கப்படும் கட்டுரைகளுக்கு மட்டுமே இந்த சிறப்பு விதி பொருந்தும். சர்ச்சைக்குரிய தலைப்பைத் திருத்தும்போது, விக்கிப்பீடியாவின் விதிமுறைகள் மற்றும் கொள்கைகள் மிகவும் கடுமையாகச் செயல்படுத்தப்படுகின்றன, மேலும் விக்கிப்பீடியா நிர்வாகிகளுக்கு இந்தத் திட்டத்திற்கு இடையூறு ஏற்படுவதைக் குறைக்க கூடுதல் அதிகாரம் உள்ளது.  

<div>  
**சர்ச்சைக்குரிய தலைப்புகளைத் தொகுக்கும் போது**  

சர்ச்சைக்குரிய தலைப்புகளை, நீங்கள் **கவனமாகவும்** **ஆக்கப்பூர்வமாகவும்** திருத்த வேண்டும், கலைக்களஞ்சியத்தை சீர்குலைப்பதைத் தவிர்க்க வேண்டும், மேலும்:  
- விக்கிபீடியாவின் கொள்கைகளைக் கடைபிடிக்கவும்;
- பொருந்தக்கூடிய அனைத்து கொள்கைகள் மற்றும் வழிகாட்டுதல்களுடன் இணங்குதல்;
- முரண் ஏற்படும் கட்டுரையின் எந்தவொரு பக்கக் கட்டுப்பாடுகளுக்கும் இணங்குதல்; மற்றும்
- விக்கிப்பீடியாவின் கொள்கைகளைத் தவறான கண்ணோட்டத்தில் அனுகுவதைத் தவிர்த்தல்.

ஒரு குறிப்பிட்ட திருத்தம் இந்த எதிர்பார்ப்புகளுடன் ஒத்துப்போகிறதா என்பது உங்களுக்குத் தெரியாவிட்டால், நீங்கள் **எச்சரிக்கையாக இருக்க வேண்டும்**  
</div>  

சர்ச்சைக்குரிய தலைப்புகளின் கீழ் இருக்கும் கட்டுரைகள், பயனர் கட்டுப்பாடுகள் (சிலர் மட்டும் அந்தப் பக்கங்களைத் தொகுக்க இயலும்), பக்கக் கட்டுப்பாடுகள் (குறிப்பிட்ட பக்கங்களை எவ்வாறு திருத்தலாம் என்பதற்கான சிறப்பு விதிகள்) ஆகியவற்றின் அடிப்படையில் நிர்வாகிகளால் அந்தப் பக்கங்கள் காக்கப்படும். இது தொடர்பாக அனைத்துப் பயனர்களும் மேல்முறையீடு செய்யலாம்.  

இந்த சர்ச்சைக்குரிய தலைப்புகளில் மேற்கொள்ளப்படும் செயல்முறைகள் ஒரு தலைப்புடன் தொடர்புடைய அனைத்து *பக்கங்களுக்கும்*, அதே போல் தலைப்புடன் தொடர்புடைய *பிற பக்கங்களின் பகுதிகளுக்கும்* பொருந்தும் வகையில் பரவலாக பொருள்கொள்ளப்படுகிறது.  

## கட்டுப்பாடுகள்
### பயனர் கட்டுப்பாடுகள்
பயனர் கட்டுப்பாடுகள் என்பது சர்ச்சைக்குரிய தலைப்புகளில் பின்பற்ற வேண்டிய தொகுப்பு நடைமுறைகளைப் பின்பற்றாத பயனர்கள் அந்த தலைப்புகளைத் தொகுப்பதைத் தடை செய்வதைக் குறிக்கிறது.  

- பகுதி அல்லது முழுத் தடை

- தலைப்புத் தடை மற்றும் பக்கத் தடை (தலைப்பு, ஒரு துணை தலைப்பு அல்லது தலைப்பில் உள்ள குறிப்பிட்ட பக்கங்கள்),

- உரையாடல் தடைகள்,

- மீளமைத்தலுக்கான கட்டுப்பாடுகள், மற்றும்

- தீர்ப்பாயக் குழுவால் உருவாக்கப்படும் மற்ற கட்டுப்பாடுகள்.

### பக்கக் கட்டுப்பாடுகள்
பக்கக் கட்டுப்பாடுகள் என்பது சர்ச்சைக்குரிய தலைப்புகளில் உள்ள கட்டுரைகளில் நாசவேலைகளைத் தடுக்கும் பொருட்டு அனைத்துப் பயனர்களையும் தொகுப்பதற்குத் தடை செய்வதனைக் குறிக்கும்.
# டிசிப்ரோசியம் சிடானேட்டு



**டிசிப்ரோசியம் சிடானேட்டு** (*Dysprosium stannate*) Dy<sub>2</sub>Sn<sub>2</sub>O<sub>7</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். பைரோகுளோர் அமைப்பைக் கொண்ட சிடானேட்டு குடும்பத்தின் ஒரு பீங்கானாக இது கருதப்படுகிறது.  

டிசிப்ரோசியம் சிடானேட்டு டிசிப்ரோசியம் தைட்டனேட்டு மற்றும் ஓல்மியம் சிடானேட்டு போன்றவை சுழலும் பனிப் பொருள் எனப்படும் ஒரு குறைந்தபட்ச ஆற்றல் நிலை இல்லாத காந்தப் பொருள்களாகும். 2009 ஆம் ஆண்டில், குறைந்த வெப்பநிலை மற்றும் அதிக காந்தப்புலத்தில் காந்த மோனோபோல்கள் எனப்படும் ஒற்றை மின் சுமை அல்லது காந்த துருவம் கொண்ட குறிப்பாக ஒரு கற்பனையான தனிமைப்படுத்தப்பட்ட காந்த அரைத் துகள்கள் காணப்பட்டன.
# பேலிதோரா அன்னாமிதிகா


***பேலிதோரா அன்னாமிதிகா*** (*Balitora annamitica*) என்பது கம்போடியா, தாய்லாந்து மற்றும் லாவோஸ் மற்றும் வியட்நாமில் உள்ள மேக்கொங் ஆற்றுப் படுகையில் காணப்படும் மலை-ஓடை அயிரை மீன் சிற்றினமாகும்.  

*பேலிதோரா அன்னாமிதிகா* உடல் நீளம் வரை வளரக்கூடியது. இது வேகமான நீரோட்டம் கொண்ட ஆறு மற்றும் ஓடைகளில் காணப்படுகின்றது. இது உள்நாட்டில் பொதுவானது மற்றும் வாழ்வாதார மீனாக உள்ளது.
# டிசிப்ரோசியம்(III) அயோடைடு



**டிசிப்ரோசியம்(III) அயோடைடு** (*Dysprosium(III) iodide*) DyI<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். டிசிப்ரோசியம் மற்றும் அயோடின் தனிமங்கள் சேர்ந்து இந்த இரும சேர்மம் உருவாகிறது.  

## தயாரிப்பு
டிசிப்ரோசியத்துடன் அயோடினைச் சேர்த்து வினைபுரியச் செய்தால் டிசிப்ரோசியம்(III) அயோடைடு உருவாகிறது.  
2Dy + 3I → 2DyI<sub>3</sub>  
பாதரச(II) அயோடைடுடன் டிசிப்ரோசியம் துகள்களைச் சேர்த்து வினைபுரியச் செய்தும் டிசிப்ரோசியம்(III) அயோடைடு தயாரிக்கப்படுகிறது.  
2Dy + 3HgI<sub>2</sub> → 2DyI<sub>3</sub> + 3Hg  

## இயற்பியல் பண்புகள்
டிசிப்ரோசியம்(III) அயோடைடு நீரில் கரையக்கூடிய ஒரு நீருறிஞ்சும் சேர்மமாகும். மஞ்சள்-பச்சை செதில் திண்மமாக இது காணப்படுகிறது. R3 என்ற இடக்குழுவும் பிசுமத்(III) அயோடைடு வகையிலான முக்கோண வடிவ படிக அமைப்பையும் கொண்டுள்ளது.  

## பயன்
வெண்மை நிற ஒளியை உருவாக்கும் வாயு விளக்குகளில் டிசிப்ரோசியம்(III) அயோடைடு பயன்படுகிறது.
# யூரோப்பியம் செலீனைடு



**யூரோப்பியம் செலீனைடு** (*Europium selenide*) EuSe என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். யூரோப்பியம் மற்றும் செலீனியம் தனிமங்கள் சேர்ந்து இந்த இரும சேர்மம் உருவாகிறது. இவ்வினையில் கருப்பு நிறப் படிகங்களாக யூரோப்பியம் செலீனைடு உருவாகிறது.  

## தயாரிப்பு

வெற்றிடத்தில் 800 °செல்சியசு வெப்பநிலையில் ஒரு கண்ணாடிக் குழாயில் தூயநிலையிலுள்ள யூரோப்பியம் மற்றும் செலீனியம் தனிமங்களை விகிதாச்சார முறையில் சேர்த்து சூடாக்கினால் யூரோப்பியம் செலீனைடு உருவாகிறது.:  

::Eu + Se → EuSe  

ஐதரசன் வாயு மின்னோட்டத்தில் அதிகப்படியான செலீனியத்துடன் யூரோபியம்(II) ஆக்சலேட்டை சேர்த்து சூடாக்குவதாலும் யூரோப்பியம் செலீனைடு உருவாகிறது.  

::EuC<sub>2</sub>O<sub>4</sub> + Se + H<sub>2</sub> → EuSe + H<sub>2</sub>O + CO<sub>2</sub> + CO  

## இயற்பியல் பண்புகள்

யூரோபியம் செலினைடு கனசதுர ஒத்திசைவுடன் கருப்பு அல்லது பழுப்பு நிறப் படிகங்களை உருவாக்குகிறது. இடக்குழு Fm3m, செல் அளவுருக்கள் a = 0.6185 nm, Z = 4.என்பவை இதன் அடையாள அளவுருக்களாகும்.  

கியூரி வெப்பநிலையான் 7 கெல்வின் வெப்பநிலையில் இது பெரோ காந்தப் பண்பை வெளிப்படுத்துகிறது.
# மகாதீர் ஏழாம் அமைச்சரவை


**மகாதீர் ஏழாம் அமைச்சரவை** அல்லது **மலேசியாவின் 20-ஆவது அமைச்சரவை** (மலாய்: *Kabinet Malaysia 2018*; ஆங்கிலம்: *Seventh Mahathir Cabinet*; சீனம்: 第七次马哈迪内阁); என்பது முன்னாள் மலேசியப் பிரதமர் மகாதீர் பின் முகமது (*Mahathir Mohamad*) தலைமையிலான மலேசியாவின் 20-ஆவது அமைச்சரவை ஆகும். மலேசியாவின் 7-ஆவது பிரதமராக மகாதீர் பின் முகமது நியமிக்கப்பட்ட பின்னர், 2018 மே மாதம் 10-ஆம் தேதி, இந்த 20-ஆவது அமைச்சரவை (*20th Cabinet of Malaysia*) அறிவிக்கப்பட்டது.  

2018-ஆம் ஆண்டு மலேசியப் பொதுத் தேர்தல் நடைபெற்ற பின்னர், மலேசியாவில் ஓர் அரசாங்கத்தை அமைக்கும்படி மலேசியப் பேரரசர் சுல்தான் ஐந்தாம் முகமது (*Sultan Muhammad V*) கேட்டுக் கொண்டதற்கு இணங்க மகாதீர் பின் முகமது புதிய அமைச்சரவையை அமைத்தார்.  

இரண்டாவது முறையாக பிரதமர் பதவியை ஏற்றுக் கொண்ட பின்னர் மகாதீர் பின் முகமது இந்த 20-ஆவது அமைச்சரவையை அமைத்தார்.  

## பொது

தொடக்கத்தில், மகாதீர் முகமதுவின் அமைச்சரவையானது பாக்காத்தான் அரப்பான் கட்சிகளை மட்டுமே பிரதிநிதித்துவப் படுத்தும் 10 முக்கிய அமைச்சுகளைக் கொண்டதாக இருக்கும் என்று மகாதீர் முகமது அறிவித்தார்.  

- பெர்சத்து (*Malaysian United Indigenous Party*) **BERSATU**
- பி.கே.ஆர் (*People's Justice Party Malaysia*) **PKR**
- ஜசெக (*Democratic Action Party*) **DAP**
- அமாணா (*National Trust Party Malaysia*) **AMANAH**

ஒரு பெரிய அமைச்சரவை என்பதை விட ஒரு சிறிய அமைச்சரவையாக அமையும் என்று பரிந்துரைத்தார்.  

பின்னர், 2018 மே மாதம் 21-ஆம் தேதி, அந்த அமைச்சரவை மேலும் கூடுதலாக 13 அமைச்சுகளால் விரிவடைந்தது. 2 ஜூலை 2018 சூலை 2-ஆம் தேதி, 13 அமைச்சர்கள் மற்றும் 23 துணை அமைச்சர்கள் பதவியேற்றனர்.  

24 பிப்ரவரி 2020-இல் மகாதீரின் ராஜினாமாவைத் தொடர்ந்து, பாக்காத்தான் அரப்பான் அரசாங்கம் வீழ்ச்சியடையும் வரையில் மகாதீர் முகமதுவின் ஏழாம் அமைச்சரவை 28 அமைச்சர்களைக் கொண்ட அமைச்சரவையாக இருந்தது.  

## அமைவு
### கட்சி வாரியாக அமைச்சர்கள்

(7)  
(6)  
(6)  
(5)  
(3)  
எம்ஏபி (1)  

### அமைச்சர்கள்
| அமைச்சு | அமைச்சர் | கட்சி | தொகுதி |
| --- | --- | --- | --- |

## துணை அமைச்சர்கள்
# ஒல்லியான கல் அயிரை


**ஒல்லியான கல் அயிரை** (*Slender stone loach*)(*பேலிதோரா மைசோரென்சிசு*) என்பது மலை-ஓடை அயிரை மீன் சிற்றினமாகும். இது இந்தியாவில் கேரளா, மகாராட்டிரம் மற்றும் கருநாடகாவின் மேற்குத் தொடர்ச்சி மலைகளில் காணப்படுகிறது. இது கொட்டும் நீரோடைகளில் பாறைகள், கற்கள் மற்றும் கற்பாறைகளுடன் காணப்படும் அகணிய உயிரியாகும்.  

ஒல்லியான கல் அயிரை மீன் நீளம் வரை வளரக்கூடியது.  

ஒல்லியான கல் அயிரை மீன் பன்னாடு மீன் வணிகத்திற்காகச் சேகரிக்கப்படுகிறது. சில ஆறுகளில், தோட்டங்களிலிருந்து வரும் மாசுபாடு மற்றும் அழிவுகரமான மீன்பிடி நடைமுறைகளால் இந்த சிற்றினம் அச்சுறுத்தப்படுகின்றது.
# ஜெய்ப்பூர் மத்திய பெட்ரோ வேதிப்பொருள்கள் மற்றும் தொழில்நுட்ப நிறுவனம்



**ஜெய்ப்பூர் மத்திய பெட்ரோ வேதிப்பொருள்கள் மற்றும் தொழில்நுட்ப நிறுவனம்** (*Central Institute of Petrochemicals Engineering and Technology, Jaipur*) இந்தியாவின் இராசத்தான் மாநிலத்திலுள்ள ஜெய்ப்பூரில் அமைந்துள்ள ஒரு தன்னாட்சி உயர் கல்வி மற்றும் ஆராய்ச்சி நிறுவனம் ஆகும். இந்திய அரசின் இரசாயன மற்றும் உரங்கள் அமைச்சகத்தின் கீழ் 2006 ஆம் ஆண்டு இந்நிறுவனம் நிறுவப்பட்டது.  

## அமைவிடம்
ஜெய்ப்பூர் மத்திய பெட்ரோ வேதிப்பொருள்கள் மற்றும் தொழில்நுட்ப நிறுவனம் இராசத்தான் மாநிலம் செய்ப்பூரில் உள்ள மகாத்மா காந்தி மருத்துவமனைக்கு அருகில் 17.29 ஏக்கர் பரப்பளவில் அமைந்துள்ளது.  

## படிப்புகள்
- இயந்திரப் பொறியியல், இளநிலை
- நெகிழி தொழில் நுட்பம், இளநிலை
- பெட்ரோ வேதிப்பொருள் தொழில் நுட்பம், இளநிலை
- நெகிழித் தொழில்நுட்பம், பட்டயம்
# வார்ப்புரு:Infobox cricket final



| data3 =  

| label7 = நாள்  
| data7 = }}  

| label8 = இடம்  
| data8 = }}} }}  

| label9 =  
| data9 = }  

| label10 = நடுவர்கள்  
| data10 = }}  

| label11 = பார்வையாளர்கள்  
| data11 = }}  

| below =  
}}<noinclude></noinclude>
# காடை வேட்டை

**காடை வேட்டை** (*Quail hunting*) என்பது ஒரு வேட்டை விளையாட்டு ஆகும். வடக்கு பாப்வெண்மை காடை துணையினங்கள் 21 உள்ளன. இவை அமெரிக்கா, மெக்ஸிகோ மற்றும் கரிபியனைப் பூர்வீகமாகக் கொண்ட ஒரு தரையில் வாழும் பறவையாகும். இப்பகுதிகளில் கல்லிபார்மிசினை சேர்ந்த பறவைகள் விளையாட்டுப் பறவைகளாக வேட்டையாடப்படுகின்றன.  

## வரலாறு
வட அமெரிக்காவில் உள்ள பழங்குடி மக்களின் தளங்களின் அகழ்வாராய்ச்சியின் தொல்பொருள் பதிவுகள் சில காடை எலும்புகளை வெளிப்படுத்துகின்றன. இவை ஆரம்பக்கால மக்கள் பெரிய விளையாட்டில் கவனம் செலுத்தியதைத் தெரிவிக்கின்றது. ஐரோப்பியக் குடியேறிகள் இப்பகுதிகளுக்கு வந்தபோது, காடை வேட்டை தீவிரமாகத் தொடங்கியது.  

## நவீன வளர்ச்சிகள்
காடைகள் அமெரிக்கா முழுவதும் வாழ்கின்றன. 20ஆம் நூற்றாண்டில் காடை வேட்டை மிகவும் பிரபலமான வேட்டை விளையாட்டாக இருந்தது. விளையாட்டுப் பறவைகள் மற்றும் அவற்றின் பரவல் காரணமாக, காடைகள் வட அமெரிக்கக் கண்டம் முழுவதும், குறிப்பாக 20ஆம் நூற்றாண்டில் ஆய்வு செய்யப்பட்டுள்ளன. 1960களின் பிற்பகுதியிலிருந்து 1980களின் பிற்பகுதி வரையிலான இருபது ஆண்டுகளில், வேட்டையாடும் புள்ளிவிவரங்களால் அளவிடப்பட்ட காடைகளின் எண்ணிக்கை அதிக அளவில் காடையின் அழிவினைச் சுட்டிக்காட்டியது. நோய், வாழ்விட இழப்பு, வேட்டையாடுதல், வானிலை மாற்றம் மற்றும் பிற தாக்கங்கள் இவற்றின் அழிவிற்கான காரணங்களாக உள்ளன. *அளவற்ற* *காடைகள்* போன்ற அமைப்புகளை உருவாக்குவதன் மூலமும், 1981 பண்ணை சட்டத்தின் மூலமாகவும் இந்த அழிவுத் தடுக்கப்பட்டது. இதனால் காடைகளின் வாழ்விடம் அதிகரித்தது.  

-
# தள்ளூரி ராமேஸ்வரி



**ராமேஸ்வரி** என்பவர் ஓர் இந்திய நடிகை ஆவார். இவர் இந்தி, ஒடியா மற்றும் தெலுங்கு மொழி படங்களில் நடித்துள்ளார். இவர்‌ தள்ளூரி ராமேஸ்வரி என அழைக்கப்படுகிறார்.  

## பிறப்பு மற்றும் குடும்பம்
இவர் ஆந்திராவில் பிறந்தவர்.‌ காக்கிநாடாவில் வளர்ந்தார். இவர் பஞ்சாபி நடிகர்‌ மற்றும் தயாரிப்பாளரான தீபக் சேத்தை மணந்தார். அவருக்கு பாஸ்கர பிரதாப் சேத் மற்றும் சூர்யா பிரேம் சேத் என்ற இரு மகன்கள் உள்ளனர். ராமேஸ்வரி தனது குழந்தைகளை வளர்ப்பதற்காக நடிப்பிலிருந்து ஓய்வு எடுத்தார்.  

## விருதுகள்
1978 இல் கே. விஸ்வநாத் இயக்கத்தில் சந்திர மோகன் உடன் ராமேஸ்வரி முதல்முறையாக சீதாமகாலட்சுமி என்ற படத்தின் மூலம் தெலுங்கு திரையுலகில் அறிமுகமானார்.‌ இத்திரைப்படத்தில் சிறந்த நடிப்பை வெளிபடுத்தியமைக்காக பிலிம் ஃபேர் விருது கிடைத்தது.  

## ஆதாரங்கள்
# கருவிழி புண்


**கருவிழி புண்** (*Corneal ulcer*) கருவிழியில் பாக்டீரியா, பூஞ்சை மற்றும் வைரஸ் கிருமிகள் தொற்றுகளால் கருவிழி புண் அல்லது கருவிழி வீக்கம் ஏற்படலாம். பொதுவாக ஒவ்வாமை (அழற்சி) காரணமாகவும் கருவிழி புண் ஏற்படும். மேலும் கண்ணில் அடிபட்டாலும் இப்புண் ஏற்படலாம்.  

## அறிகுறிகள்
கண்கள் சிவப்படைதல், கண்களில் வலி, வழக்கத்தை விட அதிகமான கண்ணீர் வடிதல், கண் இமைகள் திறக்க கடினமாக இருத்தல், ஒளியைப் பார்க்கும்போது கண் கூசுதல், கண்ணில் ஏதோ விழுந்தது போன்ற உணர்வு மற்றும் மங்கலான பார்வை ஆகியவைகள் கருவிழி புண்களுக்கான அறிகுறிகள் ஆகும்.  
## காரணங்கள்
- கண்களில் காயம்
- அழுக்கடைந்த காண்டாக் லென்ஸ்
- வைரஸ்கள்
- அசுத்தமான நீரில் முகம் கழுவுதல்
- குறைவான நோய் எதிர்ப்புத் திறன்
- கண்ணீர் பாதையில் அடைப்பு மற்றும் தொற்று
## அறிவுறுத்தல்கள்
- நீச்சல் அடிக்கும் போது அறிவுறுத்தப்பட்ட நேரத்தைத் தாண்டி காண்டாக் லென்சுகளை பயன்படுத்தக் கூடாது.
- சரியான மருந்துகளைக் கொண்டு காண்டாக் லென்சுகளை சுத்தம் செய்ய வேண்டும்.
## மருத்துவம்
ஒவ்வாமை ஏற்பட்ட காரணத்தைப் பொறுத்து, கருவிழி புண்களுக்கான சிகிச்சை மாறுபடும். பாக்டீரியா மற்றும் பூஞ்சைகளால் ஏற்பட்ட கருவிழி புண்ணைக் குணப்படுத்த சொட்டு மருந்துகள் (Antibacterial and antifungal eye drops) உள்ளது. வைரஸ் கிருமிகளால் ஏற்படும் கருவிழி புண்ணைக் குணப்படுத்த சிறப்பு சொட்டு மருந்துகள் (Antiviral eye drops ) உள்ளது. சொட்டு மருந்துகளால் புண் ஆறவில்லை எனில், கருவிழி மாற்று அறுவை சிகிச்சையை மருத்துவர் பரிந்துரைக்கப்படும்.
# வடக்கு செங்கேளையாடு



**வடக்கு செங்கேளையாடு** (*Northern red muntjac*) என்பது கேளையாடு சிற்றினமாகும். இது தென்-மத்திய மற்றும் தென்கிழக்கு ஆசியாவின் பல நாடுகளில் காணப்படுகிறது.  

## பரவல்
வடக்கு செங்கேளையாடு தென்-மத்திய மற்றும் தென்கிழக்கு ஆசியாவின் பன்னிரண்டு நாடுகளில் பாக்கித்தான், பூட்டான், மியான்மர், நேபாளம், இந்தியா, இலங்கை, வங்கதேசம், சீனா, கம்போடியா, லாவோஸ், தாய்லாந்து மற்றும் வியட்நாம் ஆகிய நாடுகளில் காணப்படுகிறது.  

இது ஆங்காங்கிலும் உள்ளது. மலேசியாவில் இதன் இருப்பு நிச்சயமற்றது.  

## பாதுகாப்பு
வடக்கு செங்கேளையாடு பாதுகாக்கப்பட்ட பெரும் பகுதிகளில் காணப்படுதல் மற்றும் வேட்டையாடுதல் மற்றும் வாழ்விட மாற்றத்தை எதிர்க்கும் தன்மை ஆகியவற்றின் காரணமாகப் பன்னாட்டு இயற்கைப் பாதுகாப்புச் சங்கம் "தீவாய்ப்புக் கவலை குறைந்த இனமாக" எனப் பட்டியலிடப்பட்டுள்ளது.
# அகர்வால் கண் மருத்துவமனை


**அகர்வால் கண் மருத்துவமனை** (*Dr. Agarwal's Eye Hospital*) தமிழ்நாட்டின் சென்னை மாநகரத்தை தலைமையிடமாகக் கொண்டு இயங்குகிறது. இதனை கண் மருத்துவர்களான **ஜெய்வீர் அகர்வால்** டாக்டர் ஜெய்வீர் அகர்வாலின் மனைவி மற்றும் மகன் ஆகியோரும் கண் மருத்துவர் ஆவர். ஜெய்வீர் அகர்வால் 16 நவம்பர் 2009 அன்று காலமானார். மற்றும் அவரது மனைவி தாகிரா அகர்வால் ஆகியோர் இணைந்து 1957ஆம் ஆண்டில் நிறுவினர். இந்த மருத்துவமனையின் கிளைகள் இந்தியா மட்டுமல்லாமல் 10 ஆப்பிரிக்கா நாடுகளில் 15 கண் மருத்துவ மையங்களைக் கொண்டுள்ளது. இந்தியாவில் 103 கண் மருத்துவ மையங்களுடன் இயங்குகிறது. அகர்வால் மருத்துவமனையின் தற்போதைய தலைவராக, மேலாண்மை இயக்குநரான அமர் அகர்வால் உள்ளார்.  

## கண் மருத்துவ மையங்கள்
### இந்தியா
யில் ஒரு கிளை]]  

அகர்வால் மருத்துவமனைக்கு சென்னையில் 16 கிளைகளும், பிற மாவட்டங்களில் 16 கிளைகளும் உள்ளன. பெங்களூரு]] நகரத்தில் 11 கிளைகளும்; தெலங்காணா மாநிலத்தில் 8 கிளைகளும்; ஆந்திர மாநிலத்தில் 5 கிளைகளும்; ஜெய்ப்பூரில் ஒரு கிளையும், அந்தமானின் போர்ட் பிளேரில் ஒரு கிளையும்; கேரளா மாநிலத்தில் 2 கிளைகளும்; கர்நாடகாவில் 3 மூன்று கிளைகளும்; ஒடிசா மாநிலத்தில் 2 கிளைகளும்; மகாராட்டிரா மாநிலத்தில் 4 கிளைகளும்; மத்தியப் பிரதேசத்தில் 3 கிளைகளும்; குஜராத்தில் 6 கிளைகளும் கொண்டுள்ளது.  

5 ஆகஸ்டு 2022 அன்று மகாராட்டிரா மாநிலத்தில் மேலும் 5 கண் மருத்துவமனைகளை துவங்கத் திட்டமிடப்பட்டது.  

### வெளிநாடுகளில்
அகர்வால் மருத்துவமனை கானா, கென்யா, மடகாஸ்கர், மொரிசியஸ் மொசாம்பிக், நைஜீரியா, உருவாண்டா, தான்சானியா, உகாண்டா மற்றும் சாம்பியா உள்ளிட்ட ஆப்பிரிக்க நாடுகளில் 15 கண் மருத்துவமனைகளைக் கொண்டுள்ளது.  

## கல்வியும் பயிற்சியும்
சென்னை அகர்வால் மருத்துவமனையின் கண் மருத்துவக் கல்லூரியில் கண் மருத்துவம் தொடர்பான மருத்துவப் படிப்புகளும், இளநிலை, முதுநிலை பார்வைத் திறனளவீடு படிப்புகளும் கற்றுத்தரப்படுகின்றன.  

## இதனையும் காண்க
- அரவிந்த் கண் மருத்துவமனை
- சங்கர நேத்ராலயா
# போர்னியோ மஞ்சள் கேளையாடு



**போர்னியோ மஞ்சள் கேளையாடு** (*Bornean yellow muntjac*)(*முண்டிகசு ஆதெரோடிசு*) என்பது கேளையாட்டுச் சிற்றினமாகும். இது போர்னியோவில் மட்டுமே காணப்படும் அகணிய உயிரியாகும்.  

## வகைப்பாட்டியல்
போர்னியோ மஞ்சள் கேளையாடு, பொதுவான கேளையாட்டுடன் வாழ்கிறது. இது மிகவும் பொதுவான உறவினரைப் போன்றது. 1982-ல் போர்னியோ மஞ்சள் கேளையாடு தனிச் சிற்றினமாக மட்டுமே அங்கீகரிக்கப்பட்டது.  

## விளக்கம்
பொதுவான கேளையாட்டுடன் ஒப்பிடும் போது போர்னியோ மஞ்சள் கேளையாட்டின் நிறத்தில் வேறுபாடு உள்ளது. போர்னியோ மஞ்சள் கேளையாட்டின் கொம்புகள் நீளம் உடையது. பொதுவான கேளையாட்டினை விட உருவில் சிறியது. போர்னியோ மஞ்சள் கேளையாடு குறித்து விரிவான ஆய்வுகள் நடைபெறவில்லை. இது ஒரு நினைவுச்சின்ன சிற்றினமாக விவரிக்கப்பட்டுள்ளது.  

## சூழலியல்
போர்னியோ மஞ்சள் கேளையாடு சிற்றினமானது போர்னியோ புலியின் இரையாக உள்ளது.
# அளியாளா சட்டமன்றத் தொகுதி



**அளியாளா சட்டமன்றத் தொகுதி** (*Haliyal Assembly constituency*) இந்தியாவின் கர்நாடகா மாநிலத்தின் 224 சட்டமன்றத் தொகுதிகளில் ஒன்றாகும். இது உத்தர கன்னட மாவட்டத்தின் ஒரு பகுதியாகும்.  

## சட்டப் பேரவை உறுப்பினர்கள்
| ஆண்டு | சட்டமன்ற உறுப்பினர் | கட்சி |
| --- | --- | --- |
| 1972 | காடி விருபாக்ஷ மல்லப்பா | இந்திய தேசிய காங்கிரசு |
| 1978 |  |  |
| 1983 | ஆர். வி. தேஷ்பாண்டே |  |
| 2023 |  |  |

## தேர்தல் முடிவுகள்
### 2023

### 2018

## மேலும் பார்க்கவும்
- கர்நாடக சட்டமன்றத் தொகுதிகளின் பட்டியல்
- வடகன்னட மாவட்டம்
# கல் அயிரை



**நீமாசெலிடே** (*Nemacheilidae*) அல்லது **கல் அயிரை** என்பது சிப்ரினிபார்ம் மீன் வரிசையினைச் சார்ந்த குடும்பம்<nowiki/>ஆகும். இவை பெரும்பாலும் ஐரோவாசியாவில் நீரோடைகளில் காணப்படும். ஆப்பிரிக்காவில் இவை *ஆப்ரோமாசெலியசு என்ற* பேரினத்துடன் நீரோடை சூழல்களில் வாழ்கின்றன. இக்குடும்பத்தில் சுமார் 790 சிற்றினங்கள் உள்ளன.  

## பேரினங்கள்
இக்குடும்பத்தின் விவரிக்கப்பட்ட பேரினங்கள் பின்வருமாறு:
# பேரியம் குளோரைடு புளோரைடு



**பேரியம் குளோரைடு புளோரைடு** (*Barium chloride fluoride*) BaClF என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். பேரியம் குளோரின், புளோரின் தனிமங்கள் சேர்ந்து இந்த சேர்மம் உருவாகிறது. இயற்கையாகவே ஈய ஆலைடு கனிமமான மேட்லோகைட்டு குழுவில் சாங்பீசானைட்டு என்ற கனிமமாக இது தோன்றுகிறது. சீனாவிலுள்ள பயான் ஓபோ என்ற கனிம மாவட்டத்தில் பேரியம் குளோரைடு புளோரைடு வெட்டி எடுக்கப்படுகிறது.  

## தயாரிப்பு
பேரியம் குளோரைடு மற்றும் அம்மோனியம் புளோரைடு ஆகியவற்றை ஒரு கரைசலில் வீழ்படிவாக்கி படியவைப்பதன் மூலம் பேரியம் குளோரைடு புளோரைடு தயாரிக்கலாம்.  

## இயற்பியல் பண்புகள்
வெண்மை நிறப் படிகங்களாக பேரியம் குளோரைடு புளோரைடு உருவாகிறது. BaClF இன் படிக அமைப்பு புளோரைடு வகை BaF வடிவத்தின் உருக்குலைந்த நாற்கோணகம் ஆகும்.  

பேரியம் குளோரைடு புளோரைடு தண்ணீரில் சிறிதளவு கரையும்.
# புகையிரத நேரம்

) மற்றும் ஒன்று பிரிஸ்டல் நேரத்திற்கு (GMT +11 நிமிடங்கள்).]]  
**இரயில்வே நேரம்** என்பது 1840 ஆம் ஆண்டு நவம்பர் மாதம் இங்கிலாந்தில் கிரேட் வெஸ்டர்ன் இரயில்வேயால் முதன்முதலில் பயன்படுத்தப்பட்ட தரப்படுத்தப்பட்ட நேர ஏற்பாடாகும், வெவ்வேறு உள்ளூர் சராசரி நேரங்கள் ஒத்திசைக்கப்பட்டு ஒரு நிலையான நேரம் பயன்படுத்தப்பட்ட முதல் பதிவு செய்யப்பட்ட சந்தர்ப்பமாகும். விரிவடைந்து வரும் இரயில்வே வலையமைப்பில் அடிக்கடி வரும் விபத்துகள் மற்றும் அருகில் தவறிவிடுவதைக் குறைப்பதும், ரயில் பயணங்களின் எண்ணிக்கை அதிகரிப்பே ரயில்வே நேரத்தை அறிமுகப்படுத்தியதன் பின்னணியில் உள்ள முக்கிய குறிக்கோள்களாகும்.
# பெர்க்கிலியம் டெட்ராபுளோரைடு


**பெர்க்கிலியம் டெட்ராபுளோரைடு** (*Berkelium tetrafluoride*) BkF<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். பெர்க்கிலியம் மற்றும் புளோரின் தனிமங்கள் சேர்ந்து இச்சேர்மம் உருவாகிறது.  

## தயாரிப்பு
பெர்க்கிலியம்(III) ஆக்சைடு, பெர்க்கிலியம்(II) ஆக்சைடு அல்லது பெர்க்கிலியம்(III) புளோரைடுடன் உயர் வெப்ப நிலையில் தனிமநிலை புளோரின் வாயுவைச் சேர்த்து வினைபுரியச் செய்தால் பெர்க்கிலியம் டெட்ராபுளோரைடு சேர்மம் உருவாகிறது.:  
::2BkO<sub>2</sub> + H<sub>2</sub> → Bk<sub>2</sub>O<sub>3</sub> + H<sub>2</sub>O  

## இயற்பியல் பண்புகள்
பெர்க்கிலியம் டெட்ராபுளோரைடு சேர்மம் 1920 பாகை செல்சியசு வெப்பநிலையில் உருகும். மஞ்சள்-பச்சை நிற திண்மப் பொருளாக உருவாகிறது. 1088.0 ± 0.5 பைக்கோ மீட்டர் அணிக்கோவை மதிப்புடன் உடலை மையமாகக் கொண்ட கனசதுர படிக வடிவத்தை உருவாக்குகிறது.  

இச்சேர்மம் தண்ணீரில் கரையாது.
# பெர்க்கிலியம்(III) ஆக்சைடு



**பெர்க்கிலியம்(III) ஆக்சைடு** (*Berkelium(III) oxide*) Bk<sub>2</sub>O<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். பெர்க்கிலியம் மற்றும் ஆக்சிசன் தனிமங்கள் சேர்ந்து இந்த இருமச் சேர்மம் உருவாகிறது.  

## தயாரிப்பு
600 பாகை செல்சியசு வெப்பநிலையில் பெர்க்கிலியம்(III) ஆக்சைடுடன் ஐதரசனும் ஐதரசன் புளோரைடும் கலந்த வாயுக் கலவையை சேர்த்து சூடாக்கினால் பெர்க்கிலியம்(III) புளோரைடு உருவாகிறது.:  

::2BkO<sub>2</sub> + H<sub>2</sub> → Bk<sub>2</sub>O<sub>3</sub> + H<sub>2</sub>O  

## இயற்பியல் பண்புகள்
சேர்மம் 1920 பாகை செல்சியசு வெப்பநிலையில் உருகும். மஞ்சள்-பச்சை திண்மப் பொருளாக உருவாகிறது. 1088.0 ± 0.5 பைக்கோமீட்டர் அளவுருவுடன் உடல் மைய கனச்சதுர படிக வடிவில் படிகங்களாக பெர்க்கிலியம்(III) புளோரைடு உருவாகிறது.  

பெர்க்கிலியம்(III) ஆக்சைடு தண்ணீரில் கரையாது.
# பெர்க்கிலியம்(III) அயோடைடு



**பெர்க்கிலியம்(III) அயோடைடு** (*Berkelium(III) iodide*) BkI<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். பெர்க்கிலியம் மற்றும் அயோடின் தனிமங்கள் சேர்ந்து இந்த இருமச் சேர்மம் உருவாகிறது.  

## தயாரிப்பு
650 பாகை செல்சியசு வெப்பநிலையில் பெர்க்கிலியம்(III) ஆக்சைடுடன் ஐதரசன், அயோடின் கலந்த வாயுக் கலவையை சேர்த்து சூடாக்கினால் பெர்க்கிலியம்(III) அயோடைடு உருவாகிறது.  

## இயற்பியல் பண்புகள்
பெர்க்கிலியம் மூவயோடைடு முக்கோணப் படிக அமைப்பில், இடக்குழு R3 (எண். 148), அணிக்கோவை அளவுருக்கள் a = 758.4 பைக்கோ மீட்டர் மற்றும் c = 2087 பைக்கோ மீட்டர் என்ற அளவுருக்களுடன் மஞ்சள் நிறத்தில் படிகமாகிறது. இதன் படிக அமைப்பு பிசுமத் மூவயோடைடின் படிக அமைப்பை ஒத்துள்ளது.
# பார்பேதுலா



***பார்பேதுலா*** (*Barbatula*) என்பது ஐரோப்பா மற்றும் ஆசியாவைப் பூர்வீகமாகக் கொண்ட நெமச்செலிடே குடும்பத்தில் உள்ள மீன் பேரினமாகும். இவை நீரோடைகள், ஆறுகள் மற்றும் ஏரிகளில் காணப்படுகின்றன. மேலும் இந்தப் பேரினத்தில் ஐரோப்பாவின் குகை மீன்களும் அடங்கும். இது 2015-ல் ஜெர்மனியில் உள்ள டான்யூப் - ஆக்டோப் அமைப்பினால் கண்டுபிடிக்கப்பட்டது.  

*பார்பேதுலா* முன்னர் பல சிற்றினங்களை உள்ளடக்கியது. ஆனால் இவற்றில் பல பிற பேரினங்களுக்கு மாற்றப்பட்டன, குறிப்பாக *ஆக்சினோமாசீலசு*.  

## சிற்றினங்கள்
இந்த பேரினத்தில் தற்போது 19 அங்கீகரிக்கப்பட்ட சிற்றினங்கள் உள்ளன. அவை:  

- *பார்பேதுதுலா அல்டாயென்சிசு* <small>எஸ். கியூ. ஜு, 1992</small>
- *பார்பேதுதுலா பார்பத்துலா* <small>(லின்னேயஸ், 1758)</small>
- *பார்பேதுதுலா கோப்டோனென்சிசு* <small>(குண்ட்ரைசர், 1973)</small>
- *பார்பேதுதுலா* *கோனிலோபசு* புரோகோபிவ்<small>, 2016</small>
- *பார்பேதுதுலா ட்ஜ்புட்ஸீ* <small>(ப்ரோகோபீவ், 2003)</small>
- *பார்பேதுதுலா டிசப்சினென்சிசு* <small>ப்ரோகோபீவ், 2016</small>
- *பார்பேதுதுலா சவாடை* <small>(ப்ரோகோபீவ், 2007)</small>
- *பார்பேதுதுலா ஸ்டுரனி* <small>(இசுடெயின்டாச்னர், 1892)</small>
- *பார்பேதுதுலா* *டோமியானா* <small>(உருஸ்கி (ரு), 1920)</small>
- *பார்பேதுதுலா* *தோனி* <small>(டைபோவ்சுகி, 1869)</small>
- *பார்பேதுதுலா* *ஜெடென்சிசு* <small>(சோரிக், 2000)</small>
# பெர்க்கிலியம்(III) புளோரைடு



**பெர்க்கிலியம்(III) புளோரைடு** (*Berkelium(III) fluoride*) BkF<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். பெர்க்கிலியம் மற்றும் அயோடின் தனிமங்கள் சேர்ந்து இந்த இருமச் சேர்மம் உருவாகிறது.  

## தயாரிப்பு
600 பாகை செல்சியசு வெப்பநிலையில் பெர்க்கிலியம்(III) ஆக்சைடுடன் ஐதரசன், ஐதரசன் புளோரைடு கலந்த வாயுக் கலவையை சேர்த்து சூடாக்கினால் பெர்க்கிலியம்(III) புளோரைடு உருவாகிறது.  

## இயற்பியல் பண்புகள்
பெர்க்கிலியம் முப்புளோரைடு இரண்டு வகையான கட்டமைப்புகளுடன் மஞ்சள்-பச்சை திண்மப் பொருளாக உருவாகிறது. குறைந்த வெப்பநிலையில், இது செஞ்சாய்சதுர (YF3 அமைப்பு) கட்டமைப்பில் அணிக்கோவை அளவுருக்கள் a = 670 பைக்கோ மீட்டர், b = 709 பைக்கோ மீட்டர் மற்றும் c = 441 பைக்கோ மீட்டர் என்ற அளவுருக்களுடன் படிகமாகிறது. உயர் வெப்பநிலையில், இது முக்கோண வடிவ (LaF3 அமைப்பு) அமைப்பில் அணிக்கோவை அளவுருக்கள் a = 697 பைக்கோ மீட்டர் மற்றும் c = 714 பைக்கோ மீட்டர் அளவுருக்களில் படிகமாகிறது. பெர்க்கிலியம் முப்புளோரைடின் நிலைமாறு வெப்ப அளவு 350-600 பாகை செல்சியசு வெப்பநிலைகளுக்கு இடையில் அமைகிறது.  

## வேதிப் பண்புகள்
பெர்க்கிலியம் முப்புளோரைடு இலித்தியம் உலோகத்தால் குறைக்கப்பட்டு உலோக பெர்க்கிலியம் பெறப்படுகிறது:  
::BkF<sub>3</sub> + 3Li → Bk + 3LiF
# இலெமூர் கடற்கரை

**இலெமூர் கடற்கரை** (*Lemur Beach*) இந்தியாவின் தமிழ்நாட்டின் கன்னியாகுமரி மாவட்டம், கணபதிபுரம் பேரூராட்சி பகுதியில் அமைந்துள்ள ஒரு கடற்கரையாகும். இது நாகர்கோவில் நகரிலிருந்து சுமார் 13 கிலோமீட்டர் தொலைவிலும் கன்னியாகுமரியிலிருந்து 32 கி.மீ., தொலைவிலும் அமைந்துள்ளது. நீலக்கடலும் நீண்ட மணல் பரப்பைக் கொண்ட கடற்கரையும் இக்கடற்கரையின் சிறப்புகளாகும். கடற்கரை மணல் பரப்பு சுத்தமாக இருப்பது மேலும் கூடுதல் சிறப்பாகும். *குட்டி மாலத்தீவு, ஆயிரம் கால் பொழிமுகம்* என்ற பெயர்களாலும் இக்கடற்கரை அழைக்கப்படுகிறது. பேச்சிப்பாறை அணையிலிருந்து கால்வாய் பாசனத்திற்காக திறந்து விடப்படும் தண்ணீர் கடலில் கலக்கும் கடற்கரைகளில் லெமூர் கடற்கரையும் ஒன்றாகும்.  

## பெயர் காரணம்
கன்னியாகுமரிக்கு தெற்கே அமைந்திருந்ததாக கருதப்படும் இலெமூரியா கண்டத்தின் நினைவாக, இந்தக் கடற்கரைக்கு இலெமூர் கடற்கரை என்ற பெயர் ஏற்பட்டது.  

## போக்குவரத்து
நாகர்கோவிலில் இருந்து ராசாக்கமங்கலம் வழியாக குளச்சல் செல்லும் சாலையில் கணபதிபுரம் பகுதியில் இக்கடற்கரை அமைந்துள்ளது. நாகர்கோவிலில் அண்ணா பேருந்து நிலையத்தில் இருந்து குளச்சல், மண்டைக்காடு வழித்தடங்களில் செல்கின்ற அரசுப் பேருந்துகளில் ஏறி கணபதிபுரம் பேருந்து நிறுத்தத்தில் இறங்க வேண்டும். அங்கிருந்து வாடகை வாகனங்களில் இலெமூர் கடற்கரைக்குச் செல்லலாம்.  

## சுற்றுலா
மாலையில் சூரியன் மறைவு பார்க்க நிறந்த இடமாக இது உள்ளது. திங்கள் முதல் சனிக்கிழமை வரை காலை 5 மணி முதல் மாலை 8 மணி வரையில் கடற்கரையை பார்க்க அனுமதி வழங்கப்படுகிறது. ஞாயிற்றுகிழமைகளில் 24 மணி நேரமும் இங்கு செல்லலாம். அண்மையில் தங்கும் விடுதிகள் எதுவும் இல்லை. இங்கு குளிப்பதற்கும் மது அருந்தவும் அனுமதி இல்லை.  

இந்த அழகிய கடற்கரையில் அடிக்கடி கடல் சீற்றம் ஏற்படுவதும், பருவ மழைக் காலத்தில் இராட்சத அலைகள் எழும். இந்த இராட்சத அலைகள் அருகில் உள்ள குடியிருப்புப் பகுதிகளுக்குள் நுழைவதும் உண்டு. இதனால் இங்கு கடலில் குளிப்பது தடைசெய்யபட்டுள்ளது. 2024 ஆண்டின் கணக்கீட்டின்படி கடந்த ஐந்து ஆண்டுகளில் கடலலைகளில் சிக்கி 21 பேர் உயிரிழந்துள்ளனர்.